CELEX: 32008R1138
Language: da
Date: 2008-10-13 00:00:00
Title: Rådets forordning (EF) nr. 1138/2008 af 13. oktober 2008 om gennemførelse af aftalen i form af brevveksling mellem Det Europæiske Fællesskab og Republikken Cuba i henhold til artikel XXIV, stk. 6, og artikel XXVIII i GATT 1994, om ændring og supplering af bilag I til forordning (EØF) nr. 2658/87 om told- og statistiknomenklaturen og den fælles toldtarif

19.11.2008   
            
            
               DA
            
            
               Den Europæiske Unions Tidende
            
            
               L 308/1
            
         
      RÅDETS FORORDNING (EF) Nr. 1138/2008
   af 13. oktober 2008
   om gennemførelse af aftalen i form af brevveksling mellem Det Europæiske Fællesskab og Republikken Cuba i henhold til artikel XXIV, stk. 6, og artikel XXVIII i GATT 1994, om ændring og supplering af bilag I til forordning (EØF) nr. 2658/87 om told- og statistiknomenklaturen og den fælles toldtarif
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Rådets forordning (EØF) nr. 2658/87 (1) indførte en varenomenklatur (i det følgende benævnt »den kombinerede nomenklatur«) og fastsatte den fælles toldtarifs konventionelle toldsatser.
            
         
               (2)
            
            
               Ved afgørelse 2008/870/EF (2) godkendte Rådet på Fællesskabets vegne aftalen i form af brevveksling mellem Det Europæiske Fællesskab og Republikken Cuba (i det følgende benævnt »aftalen«) som afslutning på forhandlingerne i medfør af artikel XXIV, stk. 6, i GATT 1994.
            
         
               (3)
            
            
               Forordning (EØF) nr. 2658/87 bør derfor ændres og suppleres i overensstemmelse hermed —
            
         UDSTEDT FØLGENDE FORORDNING:
   Artikel 1
   I afsnit III, i III. del, i bilag I, til forordning (EØF) nr. 2658/87, suppleres bilag 7 (WTO-toldkontingenter, der skal åbnes af de kompetente fællesskabsmyndigheder), med de mængder, der er angivet i bilaget til denne forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den finder anvendelse fra dagen for aftalens ikrafttræden.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 13. oktober 2008.
      
         
            På Rådets vegne
         
         B. KOUCHNER
         
         
            Formand
         
      
   
   
      (1)  EFT L 256 af 7.9.1987, s. 1.
   
      (2)  Se side 27 i denne EUT.
   
      BILAG
      Uanset bestemmelserne for fortolkningen af den kombinerede nomenklatur anses ordlyden af varebeskrivelserne kun for at være vejledende, idet indrømmelserne inden for rammerne af dette bilag fastlægges på grundlag af KN-kodernes anvendelsesområde, således som disse koder foreligger på tidspunktet for vedtagelsen af denne forordning. I de tilfælde, hvor der er anført ex-KN-koder, fastlægges indrømmelserne ved anvendelse af KN-koden og den dertil svarende varebeskrivelse tilsammen.
      I bilag 7 (WTO-toldkontingenter, der skal åbnes af de kompetente fællesskabsmyndigheder) i afsnit III, i III. del, i bilag I, til forordning (EØF) nr. 2658/87, er de andre bestemmelser og betingelser følgende:
      
                  KN-kode
               
               
                  Varebeskrivelse
               
               
                  Andre bestemmelser og betingelser
               
            
                  Toldpos.
                  1701 11 10
               
               
                  Rå rørsukker, til raffinering
               
               
                  Tilføjelse af en landetildeling på 20 000 tons til Cuba for produktionsåret 2008/09 i EF's toldkontingent, toldsats inden for kontingentet på 98 EUR/ton.
                  Tilføjelse af en landetildeling på 10 000 tons til Cuba for produktionsåret 2009/10 i EF's toldkontingent, toldsats inden for kontingentet på 98 EUR/ton.